 ร้านอาหารกึ่ง Izakayaแนวร้านเหล้า กับแกล้ม ขายไก่ย่าง หม้อไฟ กินกับเหล้า เบียร์

 เน้นไก่ย่างเป็นหลักครับ ไก่ก็อร่อยดีครับ
ย่างไฟแรง หนังกรอบ เนื้อแน่น รสจัด

 มีอาหารต้นตำรับของฮากาตะด้วยครับ
Motsu Nabe หม้อไฟเครื่องในวัวเหนียวนุ่ม ใส่กุยช่ายกับกะหล่ำปลี ใส่พริกกระเทียม
รสจัด เข้มข้น กินกับเบียร์เย็นๆ เข้ากันดีครับ

 อีกจานที่อยากแนะนำ คือ "ซาชิมิเนื้อม้า"
ภาษาญี่ปุ่นเรียก "Basashi" หรือ "Sakura"
แล่มาชิ้นใหญ่ กินแบบดิบๆได้เลยครับ 
มีทั้งแบบเนื้อติดมัน และส่วนที่เป็นมันล้วนๆ
ส่วนเนื้อแดงแน่นๆ แต่ส่วนมันจะกรอบ ไม่เละครับ
อาจจะดูแปลกหน่อยสำหรับคนที่ไม่เคยลอง
แต่เนื้อม้า เนื้อปลาวาฬเป็นของขึ้นชื่อของคิวชู
ถ้าชอบชิม ชอบลอง ห้ามพลาดครับ

 วิธีกินคือคีบเนื้อม้าพร้อมหอมใหญ่กับต้นหอม
จิ้มซีอิ๊วใส่ขิงดับคาว เนื้อติดมันนุ่มดีครับ ไม่คาว
ปกติเนื้อม้าที่อื่นมักจะมาแบบเนื้อแดงล้วน แห้งๆ จานนี้อร่อย แกล้มเหล้าดีอีกแล้วครับ 555

 ราคาไม่แพง มาตรฐานร้านเหล้าญี่ปุ่น นั่งยาวๆ ในบรรยากาศไฟสลัวๆ เหมาะกับการนั่งดื่มครับ


 